Azi, în jurul prânzului, polițiștii au fost anunțați că între localitățile Șimleu Silvaniei și Nușfalău a avut loc un accident rutier. Ajunși la fața locului, polițiștii au constatat că un bărbat în vârstă de 48 de ani, din Boghiș, în timp ce conducea un autoturism ar fi efectuat o depășire și a pierdut controlul direcției. Mașina a lovit un autoturism, a intrat într-un cap de pod și s-a răsturnat. O femeie a fost rănită, victima fiind transportată la spital. Șoferul nu a consumat băuturi alcoolice. Polițiștii continuă cercetările în vederea stabilirii cu exactitate a cauzelor și împrejurărilor producerii accidentului rutier. În momentul scrierii acestei știri, traficul era blocat.
Foto: Gaby Hosu